กัณวีร์ สืบแสง

กัณวีร์ สืบแสง  (เกิด 1 กรกฎาคม พ.ศ. 2519)  เป็นนักการเมืองชาวไทย ปัจจุบันดำรงตำแหน่งเป็นหัวหน้าพรรคพลวัต อดีตเลขาธิการพรรคเป็นธรรม และอดีตสมาชิกสภาผู้แทนราษฎร แบบบัญชีรายชื่อ

 ประวัติ 
กัณวีร์ มีชื่อเล่นว่า นล หรือ เอ๋ เกิดที่กรุงเทพฯ  มีพื้นเพมาจากครอบครัวข้าราชการทหาร โดยเป็นลูกชายคนเล็กจากพี่น้อง 2 คน ด้านชีวิตส่วนตัว เขาสมรสกับจุนโก๊ะ โนมูระ (Junko Nomura) หญิงชาวญี่ปุ่นที่ทำงานเป็นเจ้าหน้าที่โครงการสำนักงานข้าหลวงใหญ่ผู้ลี้ภัยแห่งสหประชาชาติ (UNHCR) โดยมีบุตร ด้วยกัน 2 คน

กัณวีร์สำเร็จการศึกษาในระดับประถมศึกษาที่โรงเรียนอัสสัมชัญธนบุรี มัธยมศึกษาจากโรงเรียนสวนกุหลาบวิทยาลัย (รุ่น 112) ในช่วงที่ศึกษาที่สวนกุหลาบเขาต่อยมวยไทยเป็นงานอดิเรก ได้ขึ้นไปชกในงานวัดเป็นครั้งเป็นคราว แล้วจึงได้ไปศึกษาต่อปริญญาตรีที่รัฐออริกอน ประเทศสหรัฐอเมริกา ซึ่งมีพี่ชายของตนได้ไปศึกษาที่นั่นก่อนอยู่แล้ว กัณวีร์มีความประสงค์ที่จะศึกษาด้านวิศวกรรมการบิน โดยเมื่อเรียนได้ประมาณเทอมเดียว ทางครอบครัวก็ประสบปัญหาล้มละลาย ทำให้ต้องเลือกลูกชายคนหนึ่งเรียนที่สหรัฐอเมริกา และเลือกลูกชายอีกคนหนึ่งกลับมาเรียนที่ไทย เพราะเงินไม่พอที่จะส่งทั้งสองคนเรียน ด้วยเหตุนี้กัณวีร์จึงต้องเดินทางกลับประเทศไทย 

ในช่วงระหว่างที่รอเอ็นทรานซ์เข้ามหาวิทยาลัย 6 เดือน พ่อของกัณวีร์ได้แนะนำให้เขาลองไปสมัครเรียนที่มหาวิทยาลัยรามคำแหงไปก่อน เนื่องจากค่าเทอมหน่วยกิตละ 25 บาท เมื่อเรียนไปสักพัก ผลการเรียนของเขาอยู่ในระดับที่น่าพึงพอใจ เขาจึงหยุดที่จะเอ็นทรานซ์แล้วหันมาเรียนที่มหาวิทยาลัยรามคำแหงให้จบ ทำให้เขาสำเร็จปริญญาตรีในคณะรัฐศาสตร์ แผนการปกครอง เกียรตินิยมอันดับ 2 จากคณะรัฐศาสตร์ มหาวิทยาลัยรามคำแหง ภายใน 2 ปี 

หลังจากสำเร็จการศึกษาแล้ว ในระหว่างที่รอปลัดอำเภอเปิดสอบ เขาได้ทำการศึกษาในระดับปริญญาโทสาขาการปกครองที่คณะรัฐศาสตร์ มหาวิทยาลัยธรรมศาสตร์ แต่เรียนได้เพียงเทอมเดียวเท่านั้น กัณวีร์ก็สอบชิงทุนของมหาวิทยาลัยออริกอน (University of Oregon) ได้สำเร็จ เขาจึงเดินทางไปศึกษาต่อปริญญาโทในสาขาความสัมพันธ์ระหว่างประเทศ กฎหมายระหว่างประเทศ และมานุษยวิทยา (MA in International Relations, International Laws and Anthropology) ที่มหาวิทยาลัยออริกอน  โดยใช้เวลาเรียน 3 ปี ซึ่งในช่วงที่ทำการศึกษานั้น เขายังได้ทำหน้าเป็น TA (Teaching Assistant) ทำงานที่ร้านอาหาร และรับงานเสริมต่าง ๆ เช่น การตัดหญ้า

ทั้งนี้กัณวีร์ไม่มีส่วนเกี่ยวข้องกับนายแพทย์ เจริญ สืบแสง กับจรูญ สืบแสง ประการใด หากแต่มีนามสกุลที่พ้องกัน

 การทำงาน 
กัณวีร์ เป็นผู้เชี่ยวชาญด้านสันติภาพ มนุษยธรรม สิทธิมนุษยชน ผู้ลี้ภัย ความมั่นคงและความสัมพันธ์ระหว่างประเทศ เคยทำงานสำนักงานสภาความมั่นคงแห่งชาติ (สมช.) ปี 2546-2552 ตำแหน่งหัวหน้าฝ่ายเตรียมพร้อม สำนักความมั่นคงกิจการชายแดนและการป้องกันประเทศ (จังหวัดชายแดนภาคใต้ การบริหารวิกฤตการณ์ ยุทธศาสตร์ความมั่นคงชายแดน) นอกจากนี้ ยังเคยดำรงตำแหน่งหัวหน้าสำนักงานภาคสนามใน 8 ประเทศ เช่น ประเทศไทย (แม่ฮ่องสอน), เมียนมา, บังกลาเทศ, ซูดาน, ฟิลิปปินส์ ฯลฯ สำนักงานข้าหลวงใหญ่ผู้ลี้ภัยแห่งสหประชาชาติ (UNHCR) ปี 2552-2564

ต่อมาเมื่อปี 2565 กัณวีร์เริ่มต้นงานการเมืองกับคุณหญิงสุดารัตน์ เกยุราพันธุ์ หัวหน้าพรรคไทยสร้างไทย ได้รับการวางตัวให้เป็นว่าที่ผู้สมัครสมาชิกสภาผู้แทนราษฎร (สส.) เขตสวนหลวง-ประเวศ กรุงเทพมหานคร แต่ยังไม่ได้ลงสมัคร เขาได้ตัดสินใจลาออกในปีเดียวกัน ก่อนที่จะลงมาทำงานภาคประชาชนเป็นประธานมูลนิธิสิทธิเพื่อสันติภาพรู้จัก ‘กัณวีร์ สืบแสง’ ปาร์ตี้ลิสต์หนึ่งเดียวจากพรรคเป็นธรรม ที่พิธาชวนร่วมรัฐบาลก้าวไกลเปิดประวัติกัณวีร์ สืบแสง สส.คนเดียวพรรคเป็นธรรม ก้าวไกลดึงร่วมรัฐบาลประวัติ "กัณวีร์ สืบแสง" ว่าที่สส.บัญชีรายชื่อ หนึ่งเดียวของ "พรรคเป็นธรรม"

ต่อมาเขาได้เข้าร่วมงานกับ "พรรคเป็นธรรม" และในปี 2566 เขารับตำแหน่งเลขาธิการพรรคพรรคเป็นธรรมประชุม กก.บห. เลือก ‘ปิติพงศ์ เต็มเจริญ’ นั่ง หน.พรรค มั่นใจได้ 15 ที่นั่ง โดยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเป็นธรรมได้รับเลือกตั้ง สส.แบบบัญชีรายชื่อ จำนวน 1 ที่นั่ง คือ นายกัณวีร์ และได้รับเชิญจากพรรคก้าวไกล ให้เข้าร่วมจัดตั้งรัฐบาลพรรคเป็นธรรมคือใคร ทำไม “พิธา” อยากจับมือจัดตั้งรัฐบาลด้วยทำความรู้จัก ‘พรรคเป็นธรรม’ ส่องความเป็นมาที่ทำ ‘พิธา’ ชวนร่วมรัฐบาล!

23 มีนาคม พ.ศ. 2567 มีการจัดการประชุมกลุ่มภูมิรัฐศาสตร์เอเชีย-แปซิฟิก ซึ่งเป็นส่วนหนึ่งของการประชุมสมัชชาใหญ่สหภาพรัฐสภา ที่เจนีวา ประเทศสวิตเซอร์แลนด์ กัณวีร์ได้รับการเสนอชื่อจากพิธา ลิ้มเจริญรัตน์ ในฐานะตัวแทนสมาชิกรัฐสภาจากประเทศไทย ให้ดำรงตำแหน่งในกรรมาธิการว่าด้วยการส่งเสริมกฎหมายมนุษยธรรมระหว่างประเทศ และได้รับเลือกจากที่ประชุมให้ดำรงตำแหน่งดังกล่าว

ต่อมาในวันที่ 12 ธันวาคม พ.ศ. 2568 กัณวีร์ได้เดินทางมายื่นหนังสือลาออกจากการเป็นสมาชิกพรรคเป็นธรรมต่อสำนักงานคณะกรรมการการเลือกตั้ง เนื่องจากประเมินสถานการณ์ผิดพลาดที่โหวตเลือกอนุทิน ชาญวีรกูลเป็นนายกรัฐมนตรี พร้อมกับเตรียมนั่งเป็นหัวหน้าพรรคพลวัต

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๖, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๒, เล่ม ๑๒๗ ตอนที่ ๑๔ ข หน้า ๒๗, ๖ มิถุนายน ๒๕๕๓

 อ้างอิง 

หมวดหมู่:ข้าราชการพลเรือนชาวไทย
หมวดหมู่:นักสิทธิมนุษยชน
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคไทยสร้างไทย
หมวดหมู่:นักการเมืองพรรคเป็นธรรม
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:พรรคพลวัต